# Skriftemålsgudstjeneste

1 Ordningen Skriftemålsgudstjeneste er særlig egnet til bruk i advents- og fastetiden.

2 Skriftemålsgudstjeneste kan også brukes sammen med andre ordninger, som f.eks. Nattverdgudstjeneste utenom høymessen, Morgensang, Aftensang, Kveldsbønn, Forbønnsgudstjeneste og Høymesse.

Skriftemålsgudstjenesten kommer da foran disse og avsluttes helst med ledd 9

**Syndstilgivelse** eller 10 **Takkebønn**.

Benyttes Skriftemålsgudstjeneste sammen med andre ordninger, bør leddene merket med + tas med.

3 Det bør være en fast og kunngjort anledning til samtale og sjelesorg for skriftemålsgudstjenesten.

4 Det er viktig at menigheten får den nødvendige informasjon på forhand om skriftemålshandlingen og betydningen av den.

5 Dersom skriftemålet legges inn i høymessen istedenfor ledd 2 **Syndsbekjennelse**, bruker en helst leddene 2, 4 0g, 7-9 fra ordningen Skriftemålsgudstjeneste.

6 Ved særskilt skriftemålsgudstjeneste bærer liturgen stola i fiolett. Ved høymesse med skriftemål brukes kirkeårstidens farge.

### +1 | Inngangssalme

### +2 | Inngangshilsen

Enten A

**L** | fra lesepulten eller et annet sted i koret

Herrens fred være med dere alle. Vår Frelser Jesus Kristus sier: Det er ikke de friske som trenger lege, men de syke. Jeg er ikke kommet for å kalle rettferdige, men syndere.

Mark 2,17

Eller B

**L** | fra lesepulten eller et annet sted i koret

Guds fred være med dere alle. Herrens apostel sier: Mine barn, dette skriver jeg til dere for at dere ikke skal synde. Men om noen synder, har vi en som taler vår sak hos Faderen, Jesus Kristus, Den Rettferdige. Han er en soning for våre synder, ja, ikke bare for våre, men for hele verdens.

1 Joh 2,1-2

Her kan liturgen kort si noe om gudstjenesten som følger, og avslutte med en bønn, f.eks. denne:

**L** | Hellige Gud, himmelske Far, takk for at veien til deg alltid er åpen i Jesus Kristus. Hjelp oss å tro ditt ord om tilgivelse. Styrk vår tro og vårt håp, og gjør vår kjærlighet levende, til din ære og til hjelp for våre medmennesker, ved Jesus Kristus, din Sønn, vår Herre.

**M** | Amen.

### 3 | Tekstlesning

Her leses én eller to tekster, f.eks. en av de sju botssalmer (Salme 6, 32, 38, 51, 102, 130, 143), eventuelt med en salme mellom lesningene.

Tekstlesningen innledes med

Det står skrevet…

Menigheten riser seg.

Tekstlesningen kan avsluttes med

Slik lyder Herrens ord.

Menigheten setter seg.

### +4 | Skriftetale

Skriftetalen holdes vanligvis fra lesepulten, eventuelt fra prekestolen.

### 5 | Salme

### 6 | Selvprøvelse

**L** | vendt mot menigheten

La oss prøve vårt liv i lys av Guds hellige vilje.

De ti Guds bud lyder:

Liturgen leser budene.

1 Du skal ikke ha andre guder enn meg.

2 Du skal ikke misbruke Guds navn.

3 Du skal holde hviledagen hellig.

4 Du skal ære din far og din mor.

5 Du skal ikke slå i hjel.

6 Du skal ikke bryte ekteskapet.

7 Du skal ikke stjele.

8 Du skal ikke tale usant om din neste.

9 Du skal ikke begjære din nestes eiendom.

10 Du skal ikke begjære din nestes ektefelle eller arbeidsfolk eller andre som hører til hos din neste.

Her følger kort stillhet til individuell selvprøvelse. Til help i dette kan den enkelte benytte et skriftespeil e.l.

### 7 | Syndsbekjennelse

Liturgen gar til alteret.

**L** | vendt mot menigheten

La oss bøye oss for Gud og bekjenne våre synder.

Liturgen kneler, vendt mot alteret.

Menigheten kan knele i benkene, der forholdene ligger til rette for det.

Enten A

Den følgende bønnen kan i sin helhet leses av liturgen eller vekselvis av liturg og menighet.

**L** | Vær meg nådig, Gud, i din trofasthet,

**M** | slett ut mine overtredelser i din store barmhjertighet.

**L** | Gjør meg ren og fri for skyld,

**M** | og rens meg for min synd!

**L** | For mine overtredelser kjenner jeg,

**M** | min synd står alltid for meg.

**L** | Mot deg alene har jeg syndet,

**M** | det som er ondt i dine øyne, har jeg gjort.

**L** | Så får du rett når du taler,

**M** | og står der ren når du feller dom.

**L** | Ja, jeg kom til verden med skyld,

**M** | med synd ble jeg til i mors liv.

**L** | Se, du vil ha sannhet i menneskets indre,

**M** | så lær meg visdom i hjertets dyp.

**L** | Rens meg fra synd med isop,

**M** | vask meg, så jeg blir hvitere enn snø.

**L** | La meg oppleve fryd og glede,

**M** | la de lemmer du knuste, få juble!

**L** | Skjul ditt åsyn for mine synder,

**M** | og utslett all min skyld!

Sal 51,3-11

Eller B

**L** | Herre, hellige Gud. Ditt ord sier at jeg er en synder, som er fortapt uten din nåde. Denne sannhet er ofte fjern og uvirkelig for meg. Herre, gi meg vilje og mot til å la meg avsløre av ditt ord.

Du har skapt meg, og jeg står til ansvar for deg med mitt liv. Din vilje skulle styre mine tanker og min ferd, men mine ønsker fortrenger oftest din vilje.

Du har sagt at jeg skal elske mine medmennesker, men mine holdninger preges ofte av likegyldighet, kulde og kritikk. Du krever sannhet og åpenhet i mitt liv, men jeg viker unna for oppgjøret. Likevel vet jeg at bare når mitt liv ligger forsvarsløst åpent for deg, kan jeg ta imot din frelse.

Herre, ta fra meg den lettvinte trygghet. Tilgi meg min synd for Jesu Kristi skyld. Gi meg den hellige uro, som alltid på ny driver meg til deg, så jeg kan leve i sann trygghet og tillit.

**M** | Amen.

Eller C

**L** | Hellige Gud, barmhjertige Far. Jeg arme menneske, som har del islektens synd og skyld, bekjenner for deg, rettferdige Gud, at jeg på mange måter har forbrutt meg mot deg.

Jeg har ikke elsket deg over alle ting, og ikke min neste som meg selv. Med tanker, ord og gjerninger har jeg syndet mot deg og dine hellige bud. Om du skulle dømme meg etter det jeg har gjort, hadde jeg fortjent å bli forkastet av deg.

Men nå har du, kjære himmelske Far, lovet at du i nåde vil ta imot alle som vender om til deg og i tillit til vår Frelser Jesu Kristi fortjeneste tar sin tilflukt til din store barmhjertighet.

Du vil tilgi dem alt de har forbrutt og aldri mer tilregne dem deres synder. Dette setter jeg min lit til og ber om tilgivelse for all min synd, for Jesu Kristi skyld.

**M** | Amen.

**L** | I stillhet vil vi nå bekjenne for Gud det hver og en av oss har på hjertet.

Etter en kort bønnestillhet ber liturg og menighet sammen denne bønnen:

**A | Kjære Herre Gud. Jeg har mange ganger krenket deg med tanker, ord og gjerninger og er uten unnskyIdning. Men jeg tror på din enbårne Sønn, Jesus Kristus, som har lidt døden for a frelse meg, og jeg ber deg for hans skyld: Tilgi, ja, tilgi meg alle mine synder. Gi meg din Hellige Ånd, så jeg tror ordet om at mine synder er tilgitt, vender meg bort fra synden og lar din hellige og gode vilje råde i mitt liv. Herre, miskunn deg over meg.**

**Amen.**

### +8 | Ordet om binde- og løsemakten

**L** | vendt mot menigheten

La oss høre hva den oppstandne Herre sier til sine disipler: Ta imot Den Hellige Ånd. Dersom dere tilgir noen deres synder, da er de tilgitt. Dersom dere fastholder dem for noen, da er de fastholdt.

Joh 20,22 -23

### +9 | Syndstilgivelse Absolusjon

**L** | Kom da fram til Herrens alter, og ta imot tilsagnet om Guds tilgivelse for alle dine synder.

Menigheten går fram og kneler.

Til hvert knefall av de skriftende sier liturgen:

### ****L**** | Etter vår Herre Jesu Kristi ord og befaling

og deretter med hånden på hodet til hver enkelt

### tilsier jeg deg alle dine synders nådige forlatelse, i Faderens og Sønnens og Den Hellige Ånds navn.

Deretter for hvert knefall

Han som begynte en god gjerning i dere, skal fullføre den - helt til Jesu Kristi dag. Fil 1,6

Fred være med dere.

Her kan liturgen fortsette

La oss gi hverandre hendene som tegn på at også vi tilgir hverandre likesom Gud har tilgitt Oss.

### 10 | Takkebønn

Når alle er kommet tilbake til sine plasser, ber liturgen alene, eller sammen med menigheten eller vekselvis med menigheten

**L** | La oss takke og be.

Enten A

**L** | Min sjel, lov Herren!

**M** | Ja, alt som i meg er, skal love hans hellige navn.

**L** | Min sjel, lov Herren,

**M** | glem ikke alle hans velgjerninger!

**L** | Han tilgir all din skyld

**M** | og leger all din sykdom.

**L** | Han frir ditt liv fra graven

**M** | og kroner deg med godhet og miskunn.

**L** | Barmhjertig og nådig er Herren,

**M** | langmodig og rik på miskunn.

**L** | Han anklager ikke for alltid

**M** | og er ikke evig harm.

**L** | Han gjør ikke med oss etter våre synder

**M** | og lønner oss ikke etter våre misgjerninger.

**L** | Så hey som himmelen er over jorden,

**M** | så stor er Herrens nåde mot dem som frykter ham.

**L** | Så langt som øst er fra vest,

**M** | tar han våre synder bort fra oss.

Sal 103,1-4.8-12

Eller B

**L** | Salig er den som har fått sine overtredelser tilgitt

**M** | og sine synder skjult.

**L** | Salig er det menneske som Herren ikke tilregner skyld,

**M** | og som er uten svik i sin ånd.

**L** | Så lenge jeg tidde, tærtes jeg bort,

**M** | jeg stønnet dagen lang.

**L** | For din hånd lå tungt på meg dag og natt.

**M** | Min livskraft svant som i sommerens hete.

**L** | Da bekjente jeg min synd for deg

**M** | og dekket ikke over min skyld.

**L** | Jeg sa: «Nå vil jeg bekjenne mine synder for Herren.»

**M** | Og du tok bort min syndeskyld.

**L** | Derfor skal alle fromme be til deg i trengselstider.

**M** | Om det kommer en veldig flom, skal ikke vannet nå dem.

**L** | Hos deg kan jeg skjule meg,

**M** | og du bevarer meg fra trengsel og lar frelsesjubel lyde omkring meg.

Sal 32,1-7

### 11 | Herrens bønn

**A** **| Fader vår, du som er i himmelen!**

**La ditt navn holdes hellig.**

**La ditt rike komme.**

**La din vilje skje på jorden som i himmelen.**

**Gi oss i dag vårt daglige brød.**

**Forlat oss vår skyld, som vi og forlater våre skyldnere.**

**Led oss ikke inn i fristelse, men frels oss fra det onde.**

**For riket er ditt, og makten og æren i evighet.**

**Amen.**

### 12 | Slutningssalme

### 13 | Velsingelse

**L** | vendt mot menigheten

Ta imot velsignelsen.

Menigheten reiser seg og blir stående til postludiet begynner.

**L** | Herren velsigne deg og bevare deg. Herren la sitt ansikt lyse over deg og vare deg nådig. Herren løfte sitt åsyn på deg og gi deg fred. 

**M** | Amen.

Under den følgende stille bønn blir det slått tre ganger tre slag med en av kirkens klokker.

### ****L**** | kan her fortsette

Gå i fred. Tjen Herren med glede.

### 14 | Postludium

Under postludiet går liturgen fra alteret.